Medzinárodný deň bez podprsenky

Medzinárodný deň bez podprsenky () je sviatok, ktorý sa každoročne oslavuje 13. októbra. V tento deň sú ženy povzbudzované k tomu, aby sa osláv sviatku zúčastnili bez podprsenky, a tým zvýšili povedomie o rakovine prsníka. Medzinárodný deň bez podprsenky sa pôvodne oslavoval 9. júla 2011, ale do troch rokov sa presunul na 9. deň národného mesiaca povedomia o rakovine prsníka, čiže októbra. Používateľky sociálnych sietí sa vzájomne vyzývajú k prispievaniu obsahom s hashtagom #nobraday, čím zvyšujú povedomie o príznakoch rakoviny prsníka a podporujú rodovú rovnosť. Niektoré z nich tiež povzbudzujú ženy, aby zverejňovali svoje fotografie, na ktorých nemajú oblečenú svoju podprsenku. Niektoré ženy berú medzinárodný deň bez podprsenky ako politické stanovisko, zatiaľ čo iné uprednostňujú pohodlie po tom, ako sa zbavia „obmedzujúceho a nepohodlného odevu“.

Tento sviatok, ktorý sa rozšíril po celom svete, vznikol z medicínskeho podujatia v kanadskom Toronte. To povzbudzuje ženy, ktoré prekonali rakovinu prsníka, aby zvážili podstúpenie rekonštrukčnej chirurgie. Toto medicínske podujatie, ktoré sa prvýkrát konalo 19. októbra 2011 v nemocniciach Women's College Hospital a Toronto General Hospital, nieslo názov BRA Day (Breast Reconstruction Awareness Day, čo v preklade do slovenčiny znamená „Deň povedomia o rekonštrukcii prsníka“). Jeho názov si osvojila anonymná osoba, ktorá vymyslela medzinárodný deň bez podprsenky, čím chcela povzbudiť ženy, aby si užívali nenosenie podprsenky a dozvedeli sa viac o príznakoch rakoviny prsníka. Tento deň časť spoločnosti vníma aj kontroverzne, pretože podľa niektorých osôb ide o sexualizáciu, zneužívanie tiel žien a zároveň ako zľahčovanie závažnej choroby.

 Referencie 

 Zdroj 

Kategória:Medzinárodné sviatky
Kategória:Prsník
Kategória:13. október